CELEX: 62014CN0461
Language: da
Date: 2014-10-07 00:00:00
Title: Sag C-461/14: Sag anlagt den 7. oktober 2014 — Europa-Kommissionen mod Kongeriget Spanien

22.12.2014   
            
            
               DA
            
            
               Den Europæiske Unions Tidende
            
            
               C 462/16
            
         Sag anlagt den 7. oktober 2014 — Europa-Kommissionen mod Kongeriget Spanien
   (Sag C-461/14)
   (2014/C 462/25)
   Processprog: spansk
   
      Parter
   
   
      Sagsøger: Europa-Kommissionen (ved G. Wilms og D. Loma-Osorio Lerena, som befuldmægtigede)
   
      Sagsøgt: Kongeriget Spanien
   
      Sagsøgerens påstande
   
   
               —
            
            
               Det fastslås, at Kongeriget Spanien indtil den 29. juli 2008, der er datoen for udpegning af et særligt beskyttet område for fugle, har tilsidesat sine forpligtelser i henhold til artikel 3 i direktiv 85/337/EØF (1) som ændret ved direktiv 97/11/EF (2) og 2003/35 (3) om vurdering af visse offentlige og private projekters indvirkning på miljøet, artikel 4, stk. 4, i direktiv 2009/147/EF (4) om beskyttelse af vilde fugle, og tilsidesat sine forpligtelser i henhold til artikel 6, stk. 2, i direktiv 92/43/EF (5) om bevaring af naturtyper samt vilde dyr og planter fra den nævnte dato for udpegningen af et særligt beskyttet område for fugle.
            
         
               —
            
            
               Kongeriget Spanien tilpligtes at betale sagens omkostninger.
            
         
      Søgsmålsgrunde og væsentligste argumenter
   
   De faktiske omstændigheder omhandler et projekt vedrørende en ny højhastighedsjernbanelinje mellem Sevilla og Almeria, strækningerne »Marchena-Osuna I«, »Marchena-Osuna II« og »Omkørselsvejen Osuna«, og de spanske myndigheders muligvis ukorrekte anvendelse af de regler, der vedrører direktivet om vurderingen af projekters indvirkning på miljøet, direktivet om beskyttelse af vilde fugle og direktivet om bevaring af naturtyper. Dette er konklusionen, når opmærksomheden rettes mod de mulige konsekvenser af anlægsarbejdet og den efterfølgende drift af den jernbane, der vil gå gennem Andalusien og passere det særligt beskyttede område for fugle Campiñas de Sevilla, der ikke er blevet behandlet korrekt efter Kommissionens opfattelse.
   
      (1)  Rådets direktiv 85/337/EØF af 27.6.1985 om vurdering af visse offentlige og private projekters indvirkning på miljøet (EFT L 175, s. 40).
   
      (2)  Rådets Direktiv 97/11/EF af 3.3.1997 om ændring af direktiv 85/337/EØF om vurdering af visse offentlige og private projekters indvirkning på miljøet (EFT L 73, s. 5).
   
      (3)  Europa-Parlamentets og Rådets direktiv 2003/35/EF af 26.5.2003 om mulighed for offentlig deltagelse i forbindelse med udarbejdelse af visse planer og programmer på miljøområdet og om ændring af Rådets direktiv 85/337/EØF og 96/61/EF for så vidt angår offentlig deltagelse og adgang til klage og domstolsprøvelse — Erklæring fra Kommissionen (EUT L 156, s. 17).
   
      (4)  Europa-Parlamentets og Rådets direktiv 2009/147/EF af 30.11.2009 om beskyttelse af vilde fugle (EUT L 20, s. 7).
   
      (5)  Rådets direktiv 92/43/EØF af 21.5.1992 om bevaring af naturtyper samt vilde dyr og planter (EFT L 206, s. 7)